cyanic-selkie/wikianc huggingface dataset:
חוף השנהב הצרפתית
כינון המושבה
ב-1900 הטילה צרפת מס גולגולת, שתכליתו אספקת כוח אדם לעבודות ציבוריות שבוצעו במושבה. העבודות הציבוריות שניהלו השלטונות הקולוניאליים הצרפתיים וניצולם של המשאבים הטבעיים דרשו כמות גדולה של ידיים עובדות ולכן יושמה מערכת של עבודת כפייה, במסגרתה היה על כל תושב בוגר של חוף השנהב לעבוד במשך עשרה ימים בשנה בעבודות ציבוריות ללא כל תמורה, כחלק ממחויבותו למדינה. מערכת זו סבלה משימוש לרעה והייתה לאחד האספקטים השנואים ביותר של השלטון הצרפתי שגרם למספר מרידות. מכיוון שכמות האוכלוסייה המקומית לא הייתה מסוגלת לספק את כוח האדם הדרוש לעבודות הציבוריות שדרשו השלטונות ביערות ובמטעים, גייסו הצרפתים כמות גדולה של עובדים מוולטה עילית לעבודה בחוף השנהב. מקור זה של עובדים היה כה חשוב לחיי הכלכלה של המושבה, עד שב-1932 סיפחה אפריקה המערבית הצרפתית חלק גדול מוולטה עילית לחוף השנהב וניהלה אותם כיחידה אדמיניסטרטיבית אחת. תושבים רבים בחוף השנהב ראו במס הפרה של תנאי הסכמי החסות מכיוון שנראה היה שצרפת דורשת מהשליטים המקומיים את המקבילה למנהג במקום להפך. חלק גדול מהאוכלוסייה, בעיקר בפנים הארץ, ראה במס סמל משפיל לכניעה.
פרידריך הראשון, קיסר האימפריה הרומית הקדושה
בצעירותו
פרידריך ברברוסה נולד בשנת 1122, לפרידריך השני, דוכס שוואביה (מנין שונה ממנין הקיסרים), וליודית מבוואריה, דוכסית שוואביה  מבית ולף, בתם של היינריך התשיעי, דוכס בוואריה ווולפהילדה מסקסוניה. שתי משפחות הוריו של פרידריך היו מהחשובות והחזקות בגרמניה והיו יריבות זו לזו.
המחנה הציוני
היסטוריה
ב-16 במרץ 2015, פחות מיממה לפני הבחירות, הודיעה לבני כי היא מוותרת על הרוטציה עם הרצוג, אם הדבר יהווה מכשול להקמת ממשלה בראשותו.
הרשימה זכתה ב-24 מנדטים בבחירות לכנסת ה-20 והייתה לסיעה השנייה בגודלה בכנסת.
פראטי (רובע)
פראטי (באיטלקית: Prati) הוא הרובע העשרים ושנים מבין רובעי העיר רומא בירת איטליה.
אירטיש פבלודר
אירטיש פבלודר הוא אחד ממועדוני הכדורגל החשובים והמעטורים בקזחסטן והוא זכה בחמש אליפויות ובגביע קזחי אחד בשנת 1998 לאחר שניצח במשחק גמר הגביע את קבוצת קייסר.
היסטוריה
הקבוצה חזרה למפעל כבר בעונה שלאחר מכן, וגברה בסיבוב הראשון על קבוצת פקטור טשקנט האוזבקית וכן גברה בסיבוב השני על קבוצת ורזוב דושנבה הטג'יקית אך בשלב הבתים של המפעל, בו הוגרלה מול קבוצות אל-הילאל הסעודית, פרספוליס האיראנית ואל-שורטה העיראקית אך סיימה בית זה במקום האחרון עם מאזן של שלושה הפסדים והודחה מהמפעל. בעונה שלאחר מכן שיחקה פעם נוספת הקבוצה במפעל, וגברה בסיבוב הראשון על קבוצת ניסה אשגבאט הטורקמנית וגברה בסיבוב השני על קבוצת ורזוב דושנבה הטג'יקית ובשלב הבתים הוגרלה מול קבוצות פרספוליס האיראנית, אל-הילאל הסעודית ואל-איתיחאד הסעודית גם כן. את הבית הזה סיימה אירטיש במקום השני עם מאזן של ניצחון אחד ושתי תוצאות תיקו וסיימה את הבית עם מאזן של הבקעת ני שערי זכות וספיגת שער אחד בלבד. בשל כך, העפילה הקבוצה לשלב חצי-הגמר אך הפסידה בו לקבוצת ג'ובילו איוואטה היפנית ובשל כך שיחקה במשחק על המקום השלישי מול קבוצת פרספוליס מולה שיחקה בשלב הבתים אך הפסידה לה הפעם בתוצאה 0–2 וסיימה במקום הרביעי בטורניר זה.
Maximum Transmission Unit
קביעת ה-MTU של נתיב (Path MTU Discovery)
ה-Path MTU מוגדר כגודל המנה המקסימלי שיכול לעבור בנתיב נתון, מבלי שזו תצטרך להתפצל לתת-מנות. כדי לקבוע את ערך ה-Path MTU בפרוטוקול IP, מסמנים את האופציה DF (Don't Fragment) בפתיח של החבילה. כאשר החבילה מגיעה לצומת שה-MTU שלה נמוך מגודל החבילה, נשלחת בחזרה חבילת ICMP עם ה-MTU של הצומת. התהליך נמשך עד שמגיעים לשרת היעד. הבעיה בשיטה זו היא, שכיום מספר גדול של שרתים חוסמים את התעבורה של חבילות ICMP כדי למנוע התקפת מניעת שירות. בנוסף לכך, בפרוטוקול IP הנתיב משתנה באופן דינמי בעקבות אירועים שונים, ולכן ה-Path MTU עשוי להשתנות. כדי לפתור את הבעיה, מערכות הפעלה שומרות מטמון של הMTU לכל כתובת בטבלת הניתוב, ושומרות אותו לזמן מוגבל (לרוב 10 דקות).
אודות שמידט
אודות שמידט (אנגלית: About Schmidt) הוא סרט קולנוע אמריקני משנת 2002, בבימויו של אלכסנדר פיין ובכיכובו של ג'ק ניקולסון. הסרט מבוסס על ספר הנושא שם זהה, פרי עטו של הסופר לואיס ביגלי. ג'ק ניקולסון משחק את דמותו של וורן שמידט, והופ דייוויס משחקת בתפקיד בתו, ג'יני.
דן ריזינגר
ביוגרפיה
בשנת 1950, בהיותו בן 16, החל את לימודיו במחלקה לגרפיקה שימושית ב"בצלאל החדש" בירושלים, וסיים בשנת 1954. במהלך לימודיו, בשנת 1953 הוענק לו "פרס שטרוק" בעבור כרזת "מן העיר אל הכפר" שצייר במהלך לימודיו עבור מפעל הפיס. בשנים 1954–1957, במסגרת שירותו הצבאי בחיל האוויר עמד בראש מחלקת הפרסומים והכרזות של החיל ועסק בעיצוב גרפי של פרסומי החיל וזכה בתואר חייל מצטיין. לאחר שחרורו הצבאי נסע לבריסל, שם עבד כמעצב גרפי. במהלך שהותו זכה שם לפריצת דרך בחייו המקצועיים, כאשר זכה במקום הראשון בתחרות לעיצוב הכרזה הרשמית לביתן המדע בתערוכת אקספו 58. בשפה הגרפית של כרזה זו ניתן לזהות את הניצנים של המעבר מהשפה הציורית המסוגננת שבמסגרתה פעל בבצלאל אל שפת ההפשטה והצמצום. בעקבות הזכייה בתחרות גויס לצוות ההקמה של הביתן הישראלי בתערוכה. לאחר שהות בת שנה וחצי בבריסל, המשיך דן ללונדון, שם למד עיצוב במה ועיצוב טקסטיל. במקביל, ובעידודו של המעצב הנודע אברם גמז (Abram Games), החל לעבוד באופן עצמאי בעבור משרד הדואר הבריטי. בעת שהותו בלונדון פגש דן את אנאבל. בשנת 1960 השניים נישאו, שבו לישראל והשתקעו בגבעתיים.
קן ליווינגסטון
ראש העיר הראשון של לונדון
ליווינגסטון היה אחד המועמדים מטעם המפלגה בשנת 1999 והוסכם עמו שאם לא ייבחר לא ירוץ כמועמד עצמאי, אולם על אף שבמוסדות המפלגה הוא נבחר, בהצבעת חברי הפרלמנט מטעם המפלגה נבחר כמועמד המפלגה ב-2000 פרנק דובסון (בשל שקלול קולות הנותן עדיפות לחברי פרלמנט ותיקים). ב-6 במרץ 2000 הודיע ליווינגסטון כי ירוץ כמועמד עצמאי. בשל כך הושעה מהמפלגה, וב-4 באפריל הוצא משורותיה.
מסילת אזור החוף הצפוני של שיקגו ומילווקי
הנתיב
בנוסף על כך, מהתחנה שבישוב לייק בלאף ניתן היה לעלות על רכבת שהמשיכה מערבה ליישוב ליברטיוויל ומהתחנה שבישוב נורת' שיקגו ניתן היה לנסוע ברכבת שעברה דרך רחובות העיר ואקיגן.
הסידור המקורי אפשר לנוסעים שנסעו באמצעות קו זה לעיר שיקגו, לנסוע לשם באמצעות קו הרכבת העילית "Northwestern Elevated Railroad" מהמסוף הדרומי באוונסטון. בעקבות רכישת הקו על ידי סמואל אינסול בשנת 1916, שונה סידור זה וניתן היה כעת רק להמשיך לשיקגו בקו אקספרס לאזור הלופ של שיקגו באמצעות קו רכבות עילית מיוחד (אשר היה גם כן בשליטת אינסול).
השגשוג במהלך מלחמת העולם השנייה והדעיכה בשנים שלאחר המלחמה
לאחר המלחמה חלה בהדרגה ירידה בשימוש בקווי הרכבת בארצות הברית, בעיקר לאחר שהסתיים המחסור הגדול במכוניות שהיה קיים בשנים הראשונות לאחר המלחמה. מגמה זו, יחד עם ההכנסות של החברה שאבדו בעת שביתת עובדים בת שלושה חודשים וההשפעות של עליית המשכורות לאחר ההסדר שהושג עם העובדים בתום השביתה, גרמו להפסדים גדולים לחברה.
רשות התחבורה של שיקגו (CTA - Chicago Transit Authority), המפעילה אוטובוסים באזור של עיריית שיקגו וכן את הרכבת העילית של שיקגו, רכשה את החלק הדרומי של מסילת הרכבת "עמק סקוקי". בשנת 1964 קיבלה מימון פדרלי להקמת מערכת הסעת המונים בשם "סקוקי סוויפט" בקטע זה - דהיינו להקמת הקו הצהוב, שהוא הקו הקצר ביותר של רכבת העילית של שיקגו. החלק של המסילה בין רחוב דמפסטר לכביש לייק-קוק נמכר לחברת Chicago & North Western Ry לשימוש כקו משא אשר המשיך לפעול עד שנת 2001, ונסגר לבסוף בשנים 2004-2005.
שימור
אחת משתי רכבות ה-Electroliner של החברה נשמרה במצב תפעולי והיא נמצאת כיום במוזיאון הרכבות של אילינוי (Illinois Railway Museum) הממוקם ביישוב יוניון. המוזיאון מחזיק גם מספר קרונות נוסעים מקו זה.
לרוויק
גאוגרפיה
בעיר פועלת תחנת רדיו מקומית (SIBC). כמו כן פועלת בעיר מכללת שטלנד, בשיתוף פעולה עם אוניברסיטת ההילנדס והאיים (UHI).
ורד כהן ברזילי
ספרות זכויות האדם
במסגרת עבודתה באמנסטי אינטרנשיונל פיתחה את ז'אנר ספרות זכויות האדם, אותו הציגה לראשונה בהקדמה לספר Freedom, אנתולוגיית סיפורים קצרים אשר פורסמו על ידי סופרים ידועי שם מכל העולם ברוח ההכרזה האוניברסלית לכל באי העולם. הספר יצא לאור לראשונה בבריטניה בהוצאת Mainstream בשיתוף עם ארגון זכויות האדם "אמנסטי אינטרנשיונל". ההקדמה:"כוחה העצום של הספרות", עסקה בקשר שבין נובלה איטלקית בשם: Prima di Lasciarsi "לפני הפרידה" מאת גבריאלה אמברוסיו לבין שינוי חברתי וזכויות האדם. הספר תורגם לשפות שונות ופורסם במדינות: בריטניה, ארצות הברית, קנדה, פולין, ספרד, אמריקה הלטינית, איטליה ועוד.
טריני לופז
קריירה
הפופולריות של לופז גרמה ליצרנית הגיטרות גיבסון לפנות אליו בשנת 1964 בבקשה לעצב גיטרה עבור החברה. בסופו של יום הוא עיצב שתי גיטרות: Trini Lopez Standard, גיטרת רוק אנד רול המבוססת על גיטרת גיבסון דגם ES-335 עם גוף חצי חלול, ו-Lopez Delux, שהיא גרסה של גיטרת גיבסון לנגינת ג'אז, גיטרה שעוצבה במקור על ידי בארני קסל. שני דגמי הגיטרות יוצרו החל משנת 1964 ועד 1971, והפכו לפריט אספנים מבוקש. הבעלים של הגיטרות בעיצובו של לופז כוללים את דייב גרוהל מלהקת פו פייטרס ונואל גלאגר מלהקת אואזיס.
קריירת משחק
נפטר ב-11 באוגוסט 2020 מסיבוכי מחלת נגיף קורונה 2019.
ג'ייקוב טרמבלי
קריירה
בשנת 2019 טרמבלי הופיע ב"דוקטור סליפ", סרט ההמשך של "הניצוץ". טרמבלי גילם ילד חטוף שעונה למוות בסצנה שהבמאי מייק פלנגאן חשש בהתחלה שתהיה טראומטית מכדי לכלול אותה בגרסה הסופית של הסרט. בתגובה לסצנה והופעת טרמבלי בסרט, אמר פלנגאן "הוא אחד השחקנים הטובים ביותר שעבדתי איתם כל חיי." וגם הבטיח כי בניגוד לחששותיו, טרמבלי לא הושפע מהסצנה ואף נהנה לגלם את התפקיד. בשנת 2021 הפודקאסט "The Kingcast" הוציא חולצות בייסבול מוכתמות בדם הנושאות את שמו של טרמבלי, במחווה לסצנה.
Pegaso Z-207
Pegaso Z-207 היא משאית מתוצרת יצרנית הרכב הספרדית Enasa (שם מלא: "Empresa Nacional de Autocamiones S.A") אשר יוצרה בין השנים 1955–1959,. הייצור היה במפעלי "פגסו".
וילי ברגר
קריירה
ב-1934 ערך ברגר את שתי הופעותיו היחידות במשחקים רשמיים של נבחרת ארץ ישראל, במסגרת מוקדמות מונדיאל 1934. הנבחרת הוגרלה לבית 12 ביחד עם ו, שפרשה מהמשחקים בגלל סירובה לשחק מול ארץ ישראל. במשחק הראשון, שנערך בקהיר, הובסה הנבחרת 1–7, אך למרות זאת זכה ברגר לשבחים רבים ונטען כי אלמלא יכולתו הגבוהה הנבחרת הייתה סופגת תבוסה קשה יותר. העיתונאי אלישע שוחט טוען בספרו כי ברגר היה השחקן היחיד בנבחרת שהצטיין במשחק, ומצטט את אמנון חרל"פ, עמיתו של ברגר להפועל תל אביב, שאמר . ברגר שיחק גם בגומלין בתל אביב, אך למרות מאמציו הרבים לא הצליח לעצור את התקפת המצרים, שניצחו 4–1 והעפילו למונדיאל 1934 באיטליה.
בעונת 1934/1935 המשיך ברגר להגן על שערה של הפועל תל אביב. הוא הבקיע בבעיטת עונשין את השער היחיד בניצחון על מכבי נס ציונה, ושער נוסף בניצחון 4–0 על מכבי רחובות. ההתאחדות לכדורגל החליטה להפסיק את משחקי הליגה בערך בתחילת 1935, והכריזה על הפועל תל אביב כאלופה. במחאה החליטה הקבוצה לפרוש ממשחקי הגביע של אותה שנה, כך שלא יכלה להגן על תוארה. בעונה שלאחר מכן, 1934/1935, הפגין ברגר יכולת חלשה יותר בהשוואה לשנים הקודמות וספג 12 שערים ב-10 משחקים. במשך עשרות שנים היה מקובל לחשוב כי ברגר וקבוצתו זכו באליפות באותה עונה, אך ביוני 2003 תיקנה ההתאחדות את רישומיה והכריזה כי האלופה הייתה מכבי תל אביב וכי הפועל תל אביב סיימה במקום השלישי.
Arzach
חלק מהקומיקס שימש השראה לסיפור הראשון באנתולוגיה הקולנועית רוק בחלל, "Taarna".
הצוללות מסדרת T
הצוללות הבריטיות מסדרת "T" היו 53 הצוללות הגדולות של הצי הבריטי במלחמת העולם השנייה, אשר נועדו לפעול בזירות רחוקות ולשהות תקופות ארוכות בים.
חידוש ושיפור הצוללות
עבודת ההסבה בצוללות בוצעה בין 1951 ומאי 1953 במספנת צ'אטהם, מספנת הצי הבריטי במורד נהר התמזה דרומית-מזרחית ללונדון, כללה הוספה של קטע "גוף לחץ" במרכז באורך של 14 רגל כדי לאכלס לוח חשמלי נוסף, תוספת של שני מנועים חשמליים והחלפת כל המצברים החשמליים.
גרירה (בלשנות)
דוגמאות
גם בלשון חכמים קיימות דוגמאות לגרירה, כולל גרירה במין הדקדוקי: חַמָּתָהּ מְרֻבָּה מִצִּלָּתָהּ - במקום חַמָּתָהּ מְרֻבָּה מִצִּלָּהּ (משנה מסכת סוכה, פרק א משנה א), אילנות טובות - במקום אילנות טובים (תוספתא סוכה ב, ה. וכך הוא נוסח ברכת האילנות לפי הספרדים והתימנים).
פרוסקו
היסטוריה
בטריאסטה בתחילת המאה השש-עשרה, שווק היין המקומי "ריבולה"" (Ribolla) כיצירה מחדש של יין הפוקיניאן, שפליניוס הזקן הילל בספרו תולדות הטבע וליוויה אשתו של הקיסר אוגוסטוס שיבחה את תכונותיו הרפואיות. הצורך להבדיל בין "ריבולה" של טריאסטה לבין יינות אחרים בעלי אותו שם, שיוצרו באזור גוריציה ובעלות נמוכה יותר באיסטריה, הוביל בסוף המאה לשינוי שם. בעקבות מקום הייצור כביכול בעת העתיקה, היין נקרא "קסטלום נובילה וינום פוקינום" (castellum nobile vin Pucinum), על שם הטירה הסמוכה לכפר פרוסקו.
ייצור
שלא כמו שמפניה, פרוסקו מיוצר בשיטה האלטרנטיבית של שרמה-מרטינוטי (Charmat–Martinotti), שבה מתרחשת התסיסה המשנית בתוך מכלי פלדת אל-חלד במקום בכל בקבוק בפני עצמו, מה שהופך את היין לזול יותר לייצור וזמן הייצור המינימלי הוא 30 יום. פרוסקו איכותי יותר בשיטה זו יתסיס את היין לאורך תקופה ארוכה יותר, עד לסביבות 9 חודשים (שארמה לונגו). עם זאת, כללי הייצור של שני אזורי ה-DOCG מאפשרים גם להשתמש בשיטה המסורתית של תסיסה משנית בבקבוק, הידועה באיטליה בשם "השיטה הקלאסית" (Método Classico). כללי ה-DOC וה-DOCG מאפשרים לעד 15% מיין פרוסקו להיות תערובת של ורדיסו (Verdiso), ביאנצ'טה טרוויאנה (Bianchetta Trevigiana), פררה (Perera), שרדונה, פינו ביאנקו, פינו גרי או פינו נואר.
מאז שנות האלפיים מגדלים ענבי גלרה ומייצרים מהם יין במדינות אחרות, כולל ברזיל, רומניה, ארגנטינה ואוסטרליה.
ולדיסלב קוזקייביץ'
ביוגרפיה
באולימפיאדת מוסקבה (1980) נערך מאבק צמוד בין קוזקייביץ' לבין הקופץ הסובייטי קונסטנטין וולקוב. הקהל באצטדיון קרא קריאות בוז ושרק לעברו של קוזקייביץ', כדי להוציאו מריכוז. אף על פי כן ניצח קוזקייביץ', תוך כדי קביעת שיא עולם חדש של 5.78 מ'. מיד לאחר הקפיצה ביצע תנועה מגונה לעבר הקהל. עד היום מכונה תנועה זו בפולין "מחוות קוזקייביץ'" (gest Kozakiewicza). לאחר האירועים דרש השגריר הסובייטי בוורשה מממשלת פולין לשלול מקוזקייביץ' את המדליה, בשל "העלבת העם הסובייטי". בתגובה, טענו הפולנים כי מדובר בתנועה בלתי רצונית שנבעה מהמאמץ שהפעיל. במדליית הכסף זכו בצוותא האלוף האולימפי היוצא אף הוא מפולין תדיאוש שלוסרסקי ווולקוב.
מנוע אנליטי
המנוע הוא מתקן מכני לחלוטין, שמונע על ידי מנוע קיטור, ובנוי מגלגלי שיניים, גלי זיזים, מוטות מקשרים ומתקנים מכניים נוספים. ההוראות והנתונים להפעלתו מוזנים מכרטיסים מנוקבים, ותוצאות החישוב מודפסות במדפסת.
אחת התכונות של המנוע האנליטי, קפיצה מותנית, יכולת מרכזית במחשב, חסרה בכמה מהמחשבים הראשונים.
עדה לאבלייס, בתו של לורד ביירון, כתבה מספר מאמרים על המנוע, ובאחד מהם פירטה איך ניתן להשתמש במנוע לחישוב מספרי ברנולי, ובזכות תוכנית זו היא נחשבת בדרך כלל לראשונת המתכנתים, כבוד שזיכה אותה בקריאת שפת המחשב Ada על שמה. לאבלייס גם הדגישה במאמריה את נושא סט הפקודות של המנוע, והצביעה על חשיבותו.
אייקן, Harvard Mark I
המחשב החל לפעול ב-1944, ואחת התוכניות הראשונות שביצע, לחישוב והדפסת לוחות מתמטיים מימשה, באיחור של כ-100 שנים, את תוכניתו המקורית של בבג'.
כיום
השאיפה היא כמובן לבנות את המנוע האנליטי, או רכיבים ממנו, ולפני כן, לרכז ולפרסם באופן מסודר את הניירות, לתאר את מהלך ההתפתחות, ולהאיר את האבולוציה של התכנון לאורך כמעט ארבעים שנה.
עונת 1997/1998 בליגה הלאומית
עונת 1997/1998 בליגה הלאומית הייתה העונה ה-42 של הליגה הלאומית כליגת הכדורגל הבכירה בישראל.
עדה לאבלייס (ארכיטקטורה)
פרטים טכניים
שיפורים שנוספו לארכיקטורת עדה לאבלייס בהשוואה לארכיטקטורת אמפר כוללים:
המינהל הראשי של המטה הכללי הרוסי
רקע היסטורי
בנובמבר 2018, במלאת 100 שנה להקמת הארגון, פוטין הציע להחזיר את ראשי התיבות ההיסטוריים גה-אר-או.
סייבר, חבלה, התנקשויות והרעלות
בשנת 2018, הוגשו בארצות הברית כתבי אישום רשמיים נגד מספר עובדי ממשל המדינה בקשר לפריצה למחשבי המטה של המפלגה הדמוקרטית בארצות הברית תוך ניסיון להשפיע על הבחירות לנשיאות ב-2016 וכן ב-2018. בנוסף, המודיעין הצבאי הרוסי נקשר להשגת מידע באמצעות פריצה למחשבי סוכנויות למניעת סימום ובית המשפט לבוררות בספורט בקשר להאשמות של ספורטאים רוסים בשימוש מאסיבי בסמים.
אחמד זכי ימאני
ביוגרפיה
ימאני החזיק במשרתו כשר הנפט עד אמצע שנות ה-80; בשנת 1981 הגיעו הכנסות הנפט של הממלכה לשיא של כמאה מיליארד דולר (בכסף זה מימנה המדינה תוכניות פיתוח ענקיות, לרבות צינור נפט מהמפרץ הפרסי ועד לעיר ינבוע שלחוף הים האדום, הקמת נמלי ים ואוויר, כבישים מודרניים, מיזמים חקלאיים, צבא מתוחכם וחינוך, רפואה ושיכון ברמה גבוהה). ב-1982 התמנה כמלך סעודיה פהד בן עבד-אלעזיז בן עבד-אלרחמן, חברו של ימאני לממשלת 62' (פהד כיהן באותה ממשלה כשר הפנים).
ב-1990 הקים ימאני את המרכז ללימודי אנרגיה גלובלית.
החל מראשית שנות ה-2000, התגורר ימאני בלונדון.
יאיר רוזנבלום
ביוגרפיה
כחייל סדיר, שירת רוזנבלום כאקורדיוניסט בלהקת הנח"ל ונשאר מזוהה עם הלהקות הצבאיות, שאיתן הוסיף לעבוד כמדריך ומנהל מוזיקלי. רבים מהשירים שהלחין בכלל וללהקות הצבאיות בפרט הפכו לנכס צאן ברזל בזמר העברי. רוזנבלום גם גילה זמרים כותבים ומוזיקאים רבים שהיו בתחילת דרכם ושלימים הפכו לכוכבים גדולים בזמר הישראלי.
בין השנים 1977-1967 עבד רוזנבלום עם מיטב הלהקות הצבאיות, בהן להקת הנח"ל, להקת חיל הים ולהקת פיקוד מרכז. הוא נחשב כמי שהכניס ללהקות אלו עיבודים חדשניים של רוק ופופ, אשר לא היו מקובלים עד אז במסגרת הצבאית. בין היתר עשה שימוש בגיטרות חשמליות ובאורגן חשמלי, בעיקר מסוג פרפיסה (שצליליו בולטים במיוחד בשירים כמו "מה אברך", שהחליפו את צליל האקורדיון הישן.
חיים אישיים
רוזנבלום למד לתואר ראשון ושני בחוג לתיאטרון באוניברסיטת תל אביב, בהנחיית יעקב רז. בשנים 1981 עד 1985, בזמן שהותו באנגליה, הוא כיהן כקונסול התרבות של הפדרציה הספרדית העולמית בלונדון, ובמקביל השלים עבודת דוקטורט בהיסטוריה, בנושא "צבא-חברה-תרבות: יחסי-גומלין".
מריה מאליברן
תפקידים וסגנון ווקאלי
שמה של מאליברן נקשר בעיקר עם אופרות של רוסיני - היא שרה ב"טטנקרדי", "אוטלו", "טורקי באיטליה", "לה צ'נרנטולה" ו"סמיראמידה", אבל הופיעה גם ב- Il crociato in Egitto של מאיירבר וקצרה הצלחה מרובה באופרות של וינצ'נצו בליני, La Sonnambula ו"בני קאפולט ובני מונטגיו". בליני כתב גרסה חדשה לאופרה שלו, "הפוריטנים" להתאימה לקול המצו-סופרן שלה ואפילו הבטיח לכתוב אופרה חדשה במיוחד בשבילה, אבל נפטר לפני שהספיק למלא את הבטחתו.
הבריחה למצרים
באמנות
הבריחה למצרים היא נושא פופולרי לציורים על חיי ישו, כשרבים מהציורים מראים את מרים רוכבת על חמור ומחזיקה את ישו, כשיוסף מוביל את החמור. הצגה זו שאולה מהתיאור הביזנטי למסע של יוסף ומרים לבית לחם. מהמאה ה-15 ואילך הציגו בדרך כלל הציורים באמנות מערב אירופה, את המשפחה הקדושה נחה בעת המסע, פעמים רבות עם מלאך או נער צעיר. בציורים מוקדמים של אותה תקופה נראים ברקע הניסים המסופרים בבשורות האפוקריפיות, כחלק מציורי נוף שנעשו פופולריים אז. הניסים המצוירים כוללים את הפסלים שנשברו לפני ישו, עץ דקל שצמח כדי שיוכלו לאכול מפירותיו, עץ אפרסמון שגדל בשבילם ושודדים שנמנעו מלשדוד אותם. ציורים נוספים מראים את מפגשם של התינוקות ישו ויוחנן המטביל במצרים, כשהמפורסמים שבהם הם המדונה בין הסלעים של לאונרדו דה וינצ'י ו"המשפחה הקדושה פוגשת את יוחנן הילד" של רפאל.
Fauna Palaestina
Fauna Palaestina (לטינית: הפאונה של ארץ ישראל) היא סדרת מונוגרפיות באנגלית, בהוצאת האקדמיה הלאומית הישראלית למדעים אשר עוסקת בתיאור ממלכת החי בארץ ישראל וסביבתה הקרובה. הסדרה מחולקת לכמה תת-סדרות כגון חרקים, זבובים ויונקים. כל כרך מתמקד בקבוצת בעלי חיים ומתאר את המורפולוגיה, אקולוגיה וזואוגאוגרפיה שלה בפירוט.
איטון קולג'
בוגרים ידועים
בוגרי בית הספר מכונים "אולד איטוניאנס". במשך למעלה מחמש מאות שנותיו נחשב בית הספר לאחד היוקרתיים והמכובדים ביותר בממלכה ומשך אליו את התלמידים הטובים ביותר מהשכבות הגבוהות. בוגריו נמנים עם הצמרת של בריטניה בכל התחומים. הרשימה להלן היא חלקית.
היסטוריה של ארגנטינה
ההיסטוריה של ארגנטינה נחלקה על ידי היסטוריונים לארבע תקופות עיקריות:
בשנת 1776 הקימה ממלכת ספרד את מלכות המשנה של ריו דה לה פלטה באזור בו נמצאות כיום ארגנטינה, אורוגוואי, פרגוואי ובוליביה. בירת מלכות המשנה שכנה בבואנוס איירס. במהפכת מאי, בשנת 1810, מרדו התושבים ב ובשנת 1816 הכריזו על הקמת הפרובינציות המאוחדות של ריו דה לה פלטה. הספרדים הובסו בשנת 1824, ובין השנים 1853–1861 הוקמה הרפובליקה הפדרלית של ארגנטינה.היי
עצמאות ארגנטינה
במחצית הראשונה של המאה ה-19 כמעט ולא התקיים בארגנטינה שלטון מרכזי, והיא התנהלה כאוסף של מחוזות. הדמות הדומיננטית בתקופה זאת היה הפדרליסט חואן מנואל דה רוסאס, דיקטטור ששלט בפרובינציית בואנוס איירס מ-1829 עד 1852, וניהל את יחסי החוץ של המדינה כולה, בהיעדר שלטון פדרלי אחר; הוא מנע את איחודן של הפרובינציות, ומשך בחוטים מאחורי הקלעים כדי להשפיע עליהן. רוסאס עסק הרבה יותר בהשתלטות על בואנוס איירס מאשר בפדרליזם עקרוני. הוא הקים משטרה חשאית למחצה, ה"מסורקה" (La Mazorca) ששימשה אותו לביסוס שלטונו בבואנוס איירס בדרך של טרור.
הכלכלה הכפרית בתקופה זו הייתה מבוססת כמעט לגמרי על מרעה של בקר וצאן. אף על פי שהקרקע הפורייה התאימה מאוד לגידול תבואה, בתקופה זאת עדיין לא היה בארגנטינה מספיק כוח אדם כדי לקיים חקלאות אינטנסיבית יותר לנצל את המשאב הזה. לפיכך, פעילות כלכלית שצורכת הון רב אך יחסית מעט כוח אדם היא שהייתה דומיננטית בכלכלה. הילידים אשר פלשו מעת לעת אל אזורי ההתיישבות של המתיישבים האירופאים עדיין איימו על אזורי הספר הדרומיים של המדינה מכיוון פטגוניה.
התפתחותה של ארגנטינה המודרנית
בשנים 1865–1870 התרחשה מלחמת הברית המשולשת, בין ארגנטינה, ברזיל ואורוגוואי לבין פרגוואי. בעשור הבא, הגנרל חוליו ארחנטינו רוקה ביסס את השליטה של בואנוס איירס על הפמפס ואת הניצחון של האוניטריוס על הפדרליסטים אשר הפך למעשה את ארגנטינה למדינה מאוחדת תחת שלטון מרכזי עד ימינו אלה; ב-1880, רוקה הושבע לנשיא.
העשור הידוע לשימצה
עשור זה (Década Infame) החל עם ההפיכה הצבאית בספטמבר 1930 בראשות הגנרל חוסה פליקס אוריבורו (José Félix Uriburu) שהדיח את הנשיא הרדיקלי איפוליטו איריגוז'ן (Hipólito Yrigoyen) שנבחר ב-1928.
נסיבות ההפיכה
גם בארגנטינה החלה תסיסה שהתבטאה באקטיביזם של תנועות הפועלים שהחלו לצבור כוח, והדבר הוביל להתנגשויות עם כוחות הביטחון והגורמים השמרניים בחברה - כולל תנועות פשיסטיות שקמו בהשראת מקבילותיהן האירופאיות באיטליה ובגרמניה. בשיתוף פעולה עם כוחות הביטחון ושגרירות בריטניה קמו ארגונים חמושים שהיו מעורבים במספר מעשי טבח בפועלים מתקוממים. במקביל החלו להיווצר במשק מונופולים מושחתים ששיתפו פעולה עם הנשיאים ושיחדו אותם.
לכל אלו הצטרפה העיתונות שחלק מראשיה תמכו בהפיכה לא רק בכתב, אלא בקשר הדוק עם ראשי הצבא.
חוסה פליקס אוריבורו (1930–1932)
זמן מה לאחר מכן פרצה התקוממות בקוריינטס שדוכאה מהר מאוד, אולם אריבורו ניצל זאת כדי לעצור את פעילות איגודי העובדים, לאסור על מינוי סוציאליסטים ותומכים של איריגוז'ן לכל תפקיד שהוא; ובהמשך - להתערב בבחירות לתפקידי מושלים, ולשנות את התוצאות כראות עיניו.
אגוסטין חוסטו (1932–1938)
המדינות שנפגעו מהמשבר הכלכלי נטו להגן על עצמן באמצעות הגבלות על היבוא, וכך נהגה גם בריטניה שסייגה זאת במתן הקלות למושבותיה.ב-1933 ארגנטינה חתמה על הסכם שהעניק לבריטניה בלעדיות בטיפול ברשת מסילות הברזל ובתחומים אסטרטגיים נוספים, בתמורה למתן הקלות לייבוא בשר ארגנטיני. סגן הנשיא אף הכריז שמבחינה כלכלית ארגנטינה היא חלק מהאימפריה הבריטית. הסכם זה עורר התנגדות בקרב האופוזיציה והוא שנוי במחלוקת מבחינה היסטורית, על רקע מה שהצטייר כפגיעה בריבונות ארגנטינה.
הנשיאות הראשונה של פרון (1946–1952)
בתחום יחסי החוץ, ארגנטינה נקטה במהלך המלחמה הקרה במדיניות נייטרלית, וקידמה בריתות עם המדינות השכנות.
הקיטוב בין פרוניסטים לאנטי פרוניסטים
מנגד, האופוזיציה שכללה את הסוציאליסטים, האוליגרכים, וחוגים צבאיים - בעיקר מהצי; חתרה תחת שלטונו של פרון ונכשלה בניסיונה להדיחו בהפיכה צבאית ב-1951. ב-1953 הם ביצעו פיגוע בפלסה דה מאז'ו מול הבית הוורוד (ארמון הנשיאות) בו נהרגו 7 אזרחים ונפצעו כ-100.
מדינת הרווחה והכלכלה הפרוניסטית
במהלך שלטונו הוקמו הצי המסחרי שהפך לרביעי בגודלו בעולם, וחברת התעופה הלאומית אארולינאס ארחנטינס.
ההסכם עם צ'ילה לגבי אנטארקטיקה
בתחילת 1953, כוח בריטי קטן נחת באי דספסיון (Isla Decepción אי קטן סמוך לחופי אנטארקטיקה), ולכד שני חיילים ארגנטינאים ששהו שם, הרס את המבנים שהוקמו על ידי ארגנטינה וצ'ילה, והעביר את החיילים לידי אונייה ארגנטינאית.
המהפכה המשחררת (La Revolución Libertadora 1958–1955)
הכת הצבאית התחלקה לשני פלגים: הפלג הלאומני קתולי בראשות לונארדי שכיהן כנשיא בפועל מספר שבועות, והפלג הליברלי בראשותי פדרו אאוחניו ארמבורו (Pedro Eugenio Aramburu) שהדיח את לונארדי וכיהן כנשיא בפועל עד 1958.
המאבק סביב האוניברסיטאות הפרטיות
באותו זמן גדלו תנועות לאומיות ימניות כמו טאקוארה.
ההפיכה הצבאית וחוסה מריה גידו (1962–1963)
ההפיכה ב-29 במרץ 1962 כלל אלמנטים טרגיקומיים שהובילו לכך שבעקבותיה הועמד נשיא אזרחי, שלא משורות הצבא, בעקבות הדחתו של פרונדיסי.
שלטון אונגאנייה (1966–1970) ותחילת "המהפכה הארגניטינאית" (1966–1973)
המשטר של אונגאנייה שאב השראה מסוימת מהשלטון והאידאולוגיה של משטר פרנקו בספרד, ובתוך הממשל עצמו היו חילוקי דעות בין פלג שתמך בקורפורטיזם לבין פלג שתמך בליברליזציה כלכלית. ההפיכה עצמה נתמכה על ידי ארגוני עובדים, ובפרט על ידי ארגון העובדים הגדול ביותר, ה-CGT. עם זאת, המשטר החדש ראה את ארגוני העבודה כמכשול לרפורמות כלכליות ולתוכנית לייצוב כלכלי. התוכנית של המשטר הייתה להשיג יציבות כלכלית המבוססת על משיכת השקעות מהעולם. הבולטות הפוליטית של ארגוני העובדים, שבעשור הקודם הצליחו לארגן שביתות רחבות הקף, היו האמצעי המרכזי של אזרחים להשתתפות בתהליך הפוליטי, ובמקרים מסוימים להשתלט על מפעלים, נתפסה כמכשול. עם התבססות השלטון החדש נאסרה עריכת שביתות, אושרו מעצרים של שובתים ומפגינים, והממשלה הוסמכה להתערב ולשלוט באיגודים. תחת תקנות המשטר, בתחילה בכל סכסוך עבודה הייתה חובה לבוררות מטעם המדינה ולאחר מכן נאסר לחלוטין מיקוח קיבוצי.
על אף הצמיחה הכלכלית, מתחים החלו להיווצר ב-1968 בין חלקים שונים בחברה ובפוליטיקה, ואלה התפרצו במאי 1969 בהפגנות ענק בקורדובה (שכונו בהתאם "הקורדובסו") ובערים אחרות. לפי או'דונל, התוצאה של ההפגנות הייתה התפטרות של מספר אישים בכירים, כולל שר הכלכלה בסנה, התערערות הביטחון של המעמד הבורגני הגבוה במשטר והתפתחותה של אופוזיציה רחבה למשטר הסמכותני-בירוקרטי.
נשיאות רוברטו לווינגסטון (1970–1971)
בנובמבר 1970 הכריזו מספר ארגונים, שכללו את הפרוניסטים, הרדיקלים וכמה מפלגות קטנות על הקמת קואליציית "שעת העם" (La Hora del Pueblo). הם תמכו בהחזרת הדמוקרטיה. הכרזה זו סימנה התפכחות של הציבור מההבטחה של שלטון צבאי-בירוקרטי ופופולריות גוברת של התארגנויות פוליטיות מפלגתיות. באווירה זו, ובסיוע של הכלכלה המידרדרת, לווינגסטון מצא עצמו מבודד פוליטית וללא תמיכה משמעותית. ניסיונותיו ליצור תנועה שתתמוך בו כשלו, ובתחילת 1971 החלו שורה של שביתות והפגנות, הגדולות שבהן שוב בקורדובה. במרץ 1971 הודח לווינגסטון, שוב בהפיכה צבאית.
נשיאות אלחנדרו אגוסטין לנוסה (1971–1973)
ההפיכה של 1971 הוצגה כהפיכה דמוקרטית; כלומר, הפיכה שמטרתה השבת הדמוקרטיה. היא נתמכה על ידי קואליציית "שעת העם" שהדגישה את הצורך בבחירות דמוקרטיות ועל ידי ארגוני העובדים הגדולים, ואיפשרה למפלגות לחזור לקדמת הבמה הפוליטית. לאנוסה טען שמטרתו העיקרית היא להגיע להסכם בין הפלגים השונים בפוליטיקה הארגנטינאית ליציאה מהמשבר הפוליטי והשבת הדמוקרטיה. הוא ניסה להגיע להסכם עם הפרוניסטים, אך פרון עצמו לא תמך במהלך, ולאורך כל שנות נשיאותו נאלצה הממשלה להתמודד עם אלימות גוברת מצד ארגוני גרילה פרוניסטים. באוקטובר 1971 ניסיון הפיכה נגדו נכשל.
כריסטינה פרננדס דה קירשנר
הנשיאה פרסמה באוקטובר 2009 צו לגבי קצבאות הילדים, ויחד עם צעדים נוספים להגדלת קצבאות הזקנה ולשיפור הביטחון הסוציאלי, עלתה רמת החיים ומעמד הביניים הכפיל את עצמו במהלך שלטונם של הקירשנרים.
ביולי אושר חוק הנישואים השוויוניים שהתיר נישואים של בני אותו מין, הראשון מסוגו באמריקה הלטינית. מאוחר יותר, בשנת 2012, אושר חוק המאפשר ניתוחים לשינוי מין במימון המדינה.
רוב קרדשיאן
חיים מוקדמים
ב-2009 השלים את לימודיו במנהל עסקים באוניברסיטת דרום קליפורניה.
כושר תמרון
כושר התמרון מגדיר את היכולת של הטיל להגיב לשינויים בסביבה ולהתמודד מול מטרה מתמרנת. כולל מעבר בין שני מצבי ניהוג שונים בזמן מינימלי.
ירגזי מפויח
התנהגות
עונת הקינון חלה מאוגוסט עד ינואר. הירגזי המפויח הוא מין מונוגמי. הקן, העשוי מסיבים צמחיים, חזזית ופרווה, נבנה על ידי הנקבה בחלל בעץ בגובה 2–5 מטרים מהקרקע, בין אם חלל טבעי, או קן נטוש של נקרים וליביים. הנקבה מטילה 4–5 ביצים ודוגרת עליהם 14–15 ימים. שני ההורים מאכילים את הגוזלים. לעיתים קרובות, ירגזים צעירים עוזרים להוריהם לגדל את הגוזלים. הגוזלים פורחים בגיל 24 ימים, אם כי הם עדיין תלויים בהוריהם ונשארים בטריטורייה עד כ–9 חודשים. טפילי קינון כאוביל הדבש מטילים לעיתים ביצים בקני ירגזי.
אנליזה תרמוגרווימטרית
בקרת טמפרטורה
מדידת הפרש הטמפרטורה בין תא הדגימה לבין תא ההשוואה נעשית על ידי צמד תרמי. במדידה זאת ניתן להגיע בקלות לדיוק של מאיות מעלות הצלזיוס.
תא הדגימה
תאי הדגימה עשויים מנחושת, אלומיניום ופלטינה. כדי לאפשר להם עמידות לטמפ' גבוהות. תאי נחושת ואלומיניום עמידים לחום של עד כמה מאות מעלות. פלטינה לחום של עד 2100 מעלות צלזיוס. קיימים גם תאי קרמיקה, הם עשויים לעמוד בחום רב אף יותר, אבל בגלל משקלם הרב, קשה יותר לזהות בהם שינויי מסה.
ג'אניקולו
ג'אניקולו (באיטלקית: Gianicolo, בלטינית - יאניקולום - Janiculum) היא גבעה במערב העיר רומא בירת איטליה. בעבר נקראה הגבעה גם "הר הוותיקן" (Mons Vaticanus).
רדינג (כדורגל)
היסטוריה
רדינג נבחרה לפוטבול ליג בשנת 1920 והצטרפה לליגה האנגלית השלישית. הקבוצה העבירה את רובן המכריע של שנותיה בליגה השלישית, כאשר היא עולה לפרקים לליגת המשנה וצונחת לפרקים לליגה הרביעית. ההפסד שנחלה רדינג מידי בולטון וונדררס בגמר פלייאוף ליגת המשנה בעונת הפך אותה לקבוצה היחידה בתולדות הכדורגל האנגלי שסיימה שנייה בליגת המשנה ולא העפילה לפרמייר ליג, זאת מכיוון שבאותה עונה הוחלט על צמצום מספר קבוצות הפרמייר ליג מ-22 ל-20. הקבוצה נכשלה מספר פעמים להעפיל לליגה הבכירה אחרי תצוגות נאות בליגת המשנה.
בעונת סבלה רדינג מחוסר יציבות, אף על פי שהותירה כמעט את כל הסגל שהיה אחראי לעונה הטובה הקודמת. 36 נק' (22 הפסדים) שלחו אותה בחזרה לליגת המשנה, כשהיא מדורגת אחרי פולהאם, שניצלה בזכות הפרש של שלושה שערים בלבד.
קפטן מארוול (סרט)
עלילה
וירס, יון-רוג וצוותם נשלחים למשימה לחלץ סוכן של הקרי מעולם אליו פלשו סקרולים (גזע חייזרים משני צורה, אשר נמצאים במלחמה עם הקרי מזה מאות שנים). במהלך המשימה הצוות נקלע למארב ווירס נלכדת על ידי טאלוס, מפקדם של הסקרולים, אשר חוקר אותה באמצעות מכשיר הסורק את הזכרונות שלה. הזכרונות המשוחזרים מראים שווירס הייתה בעבר בכדור הארץ, וכן שהיא הכירה את האישה מהסיוטים החוזרים שלה בתור דוקטור וונדי לאוסון. טאלוס והסקרולים מחפשם את לאוסון, כיוון שהיא אמורה הייתה לעבוד על פיתוח מנוע מהירות אור, שהם זקוקים לו. וירס מצליחה להימלט בעזרת תא מילוט ומתרסקת על כדור הארץ. היא נחקרת על ידי סוכני S.H.I.E.L.D ניק פיורי ופיל קולסון, והם מותקפים על ידי סקרול. במהלך המרדף אחרי הסקרול, וירס משיגה קריסטל המכיל את הזכרונות שסרקו ממנה, ופיורי הורג סקרול שהתחזה לקולסון. טאלוס מתחזה למנהל S.H.I.E.L.D. ומורה לפיורי למצוא את וירס לבדו.
פיתוח
באוקטובר, פייגי הודה כי תהליך הבחירה לכס הבימוי לוקח זמן רב מכפי שהוא חשב שייקח, והסביר כי החברה מחכה ל"עוד קצת מהסיפור [שיהיה] מוכן" כדי להתקדם בשיחותיהן עם המועמדים הפוטנציאליים לתפקיד, וציין כי לעבודה לא נדרשת בהכרח דווקא אישה אם כי זה כן דבר שחשוב לחברה. פייגי ציפה כי הוא יהיה יכול להעניק הכרזה בנושא עד סוף השנה, אך קיבל לידיו תסריט רק בסביבות דצמבר ולכן נאלץ לדחות את הדבר לתחילת 2017. בפברואר 2017, פרלמן ציינה כי היא ולאפוב החלו לעבוד על התסריט בפועל רק באחרונה אף על פי שנשכרו למלאכה כמעט שנה קודם לכן.
פרה-פרודקשן
באפריל, צמד הבמאים אנה בודן וראיין פלק נשכרו למלאכת הבימוי. השניים נבחרו לתפקיד לאחר שהצליחו להרשים את החברה "שוב ושוב" בפגישותיהם עם החזון שלהם עבור הדמות, וגם בזכות ניסיונם הן עם סדרות טלוויזיה והן עם סרטי קולנוע. פייגי ציין כי החברה התרשמה מהיכולת של בודן ופלק ליצור סיפורים המציגים התפתחות של הדמות הראשית בכל עבודותיהם, והוסיף כי "הסיפורים שהם סיפרו היו כל כך מגוונים, אבל בלי קשר לנושא, הם פשוט צוללים לתוך הדמות ומתמקדים במסע שלה". בסופו של דבר, פייגי הרגיש כי הסרט "צריך להיות על קרול דנברס תלת-ממדית ורב-שכבתית, אתה צריך להיות מסוגל לעקוב אחריה וללכת אחריה ולהתייחס אליה בכל הנקודות של הסרט, ללא קשר לכמה אפקטים ויזואליים וחלליות ונבלים ימלאו את המסך". נקבע כי הצילומים יחלו בינואר 2018 באולפני פיינווד שבאטלנטה, אך פייגי לא ציפה כי הם יתחילו עד פברואר לפחות.
קישורים חיצוניים
ביקורות
קארמה קאג'יו
קארמה קאג'יו היא אחת מארבע השושלות העיקריות באסכולת הקאג'יו של הבודהיזם הטיבטי. אסכולה זו נוסדה בטיבט במאה ה-11 לספירה וידועה גם בשם "קאג'יופה". שדר השושלת מתבסס על טנטרה, שלראשונה הועברה מהבודהה שאקיימוני לתלמידו ואג'רגרבה.
תולדות הקארמה קאג'יו בטיבט
שושלת הקארמה קאג'יו נוסדה על ידי תלמידו של גמפופה, דוּסוּם צֶ'נפָּה, שקיבל את התואר "קרמאפה" (עברית: "איש פעילות כל הבודהות"). זהו הלאמה הראשון בטיבט שנולד שוב ושוב באופן מודע.
המעבר של הקארמה קאג'יו למערב
בשנת 1974 ביקר קרמאפה ה-16 לראשונה באירופה, ומאז החלו להיפתח מרכזים בודהיסטיים של "שושלת הקארמה קאג'יו" במערב. כמה מאפיינים מבדילים את מרכזי הקארמה קאג'יו במערב מאלה הטיבטיים המסורתיים:
יאניק נזה-סגין
התזמורת הפילהרמונית של רוטרדם
מחליפו של נזה-סגין הוא המנצח הישראלי להב שני.
אנשי הסירות על הוולגה
אודות היצירה
רפין ייחס את אנשי הסירות על הוולגה כיצירתו הראשונה, והוא הפך למזוהה כאמן המציג אי שוויון בציוריו. הציור קיבל ביקורות נלהבת כשהוצג לראשונה בתערוכות, ורבים השוו בין התיאור הלא סימפתי של העבודה הקשה לבין הרומנטיזציה ששררה בעת ההיא באמנות הרוסית. רפין סלל לעצמו את הדרך להצטרף לתנועת הנודדים, תנועת אנטי-אקדמית שצמחה ברוסיה בשנת 1870. התנועה שאפה לא רק לשבור את הכללים של האקדמיה, אלא גם להנגיש יצירות אמנות לקהל הרחב על ידי יצירת סצנות מהחיים היומיומיים.
איראן 3
עלילה
ליאה (אמירה גרון) היא שגרירה אמריקאית יהודייה באיראן, שנלכדת בשגרירות כאשר המון זועם מסתער על הבניין בשיאה של המהפכה האיראנית.
בן ארצי
קריירה
ב-2021 הוציא את הסינגלים "גמרת בחוץ" ו"כבר זמן רב".
בית פתוח חלק א'
הפקה
האלבום כולל שבעה שירים, שלושה מתוכן יצאו כסינגלים. באוגוסט 2022 הוציא את הסינגל "מאני טיים". חודשיים לאחר מכן הוציא את השיר "כנען (12 מרגלים)", אותו הוא מבצע לצד רביד פלוטניק ושולי רנד. הסינגל השלישי, "המאהב של אשתך" יצא לאור בדצמבר אותה שנה, ומשולבת בו דגימה מתוך השיר "פצועי אהבתנו" של מאיר אריאל. את הדגימה סימפל ושינה המוזיקאי והמפיק המוזיקלי שוזין (יוני לוין, ידוע גם כעוזי נבון).
דנית סלומון
דנית הדרי-סלומון היא מתכונאית, עיתונאית אוכל, מחברת ספרי בישול ועיון ומתרגמת ישראלית.
אויסטינס
אקלים
הטמפרטורה הממוצעת היא 26 מעלות צלזיוס. החודש הכי חם הוא מאי (28 מעלות צלזיוס). החודש הכי קר הוא ינואר (24 מעלות צלזיוס). כמות המשקעים הממוצעת היא 1,166 מילימטרים בשנה. חודש אוגוסט הוא החודש שיש בו הכי הרבה גשם (292 מ"מ גשם), וחודש ינואר הוא החודש שיש בו הכי פחות גשם (27 מ"מ גשם).
תנועה ותחבורה
העיירה נמצאת ליד הכבישים H6 ו-H7.
סימן הטעמה משני כפול
שימוש
באלפבית הלטיני, בשפות הסלובקית והסרבית, סימן ההטעמה המשני הכפול משמש לציון טון יורד במקצת, תפקיד שאותו ממלא גם סימן ההטעמה המשני.
אוניברסיטת טנטא
ההערכה היא כי באוניברסיטת טנטא לומדים כ-102,286 סטודנטים, כ-49% מהם נשים. בין בוגרי האוניברסיטה, הסופרים נביל פארוק ואחמד ח'אלד תופיק.
תותב פין
תותב פין הוא שתל בפין המושתל לטיפול בהפרעות כמו בעיות זקפה, מחלת פיירוני, פריאפיזם איסכמי, עיוות וכל פגיעה טראומטית של הפין, ובניתוח פללופלסטיקה בגברים או פללופלסטיקה ומטואידיופלסטיקה בניתוח לשינוי מין מנקבה לגבר. ניתן לבצע השתלת תותב פין גם למטרות אסתטיות. למרות שישנם סוגים רבים של תותבים, רובם הם תותבים מתנפחים או תותבים גמישים.
תותב פין גמיש (הידוע גם כתותב בלתי מתנפח או קשיח למחצה) עשוי מזוג מוטות גמישים המושתלים בגוף הפין. המוטות קשיחים אך ניתנים לעיקום ובכך ניתן לכוונן אותם באופן ידני למצב זקוף. ישנם שני סוגים עיקריים של תותבים גמישים: אחד העשוי סיליקון ללא מוט בתוכו, הנקרא גם תותב רך, ואחר עם ליבת חוט ספירלה מכסף או פלדה מצופה בסיליקון. תותב מתנפח לעומת זאת עשוי מסט גלילים מתנפחים ומערכת משאבה. ישנם שני סוגים של תותבי פין מתנפחים - של שני חלקים ושל שלושה חלקים. שני הסוגים מתמלאים בתמיסת מלח סטרילית אשר נשאבת לתוך גלילים בעת תהליך. הגלילים מושתלים בגוף המחילתי (corpus cavernosum) של הפין ומערכת המשאבה המחוברת לגלילים ממוקמת בשק האשכים. לתותב העשוי משלושה חלקים יש מאגר גדול נפרד המחובר למשאבה הממוקם בדרך כלל בחלל הרטרופובי (החלל של רציוס), אולם ניתן למקמו גם במיקומים אחרים, כמו למשל בין שריר הבטן הרוחבי לשריר הבטן הישר. תותב העשוי משלושה חלקים מספק קשיחות והיקף דומים יותר לזקפה טבעית. בנוסף, בשל נוכחותו של מאגר תמיסת מלח גדול יותר, תותבים בני שלושה חלקים מספקים רפיון מלא של הפין כאשר הוא מנופח, ובכך מביאים לנוחות רבה יותר מאשר תותבים העשויים שני חלקים וגמישים.
שיעור מולדת (סדרת סרטים)
פרצוף של פוקר (2001)
משחק: סנדרה שדה, ששון גבאי, מיכאל ורשביאק, אסנת חכים, צחי גראד, רוזינה קמבוס, שבתאי קונורטי, אילי גורליצקי ויצחק חזקיה.
אמא ו' (2001)
חנה וזאנה, אישה דתייה כבת 60, יוצאת מדימונה לבקר את בנה מנחם הכלוא בבידוד באשקלון, באשמת הסגרת סודות מדינה. היא יוצאת לדרך למרות התנגדות משפחתה כדי להביא את בנה להתנצל בפני אביו השוכב בטיפול נמרץ. בדרכה רבת החתחתים היא חוברת לנער בדואי המסייע לה ללמוד אמיתות על בנה, על עצמה, ולהגיע לעצמאות לראשונה בחייה.
מלקום
קורינתיאנס
מלקום נולד בסאו פאולו שבברזיל. הוא גדל במחלקת הנוער של קורינתיאנס. ב-27 באפריל 2014 ערך את הופעת הבכורה שלו בקבוצה, כשעלה כמחליף בדקה ה-71 בניצחון הליגה 2-0 על פלמנגו. ב-19 בספטמבר 2014 הבקיע את שער הבכורה שלו בתיקו 1-1 נגד שאפקואנסה במחזור ה-22 בליגה. במחצית השנייה של עונת ובעונת  היה לשחקן הרכב קבוע.
זניט
ביולי 2022 האריך את חוזהו בקבוצה עד 2027. בעונת 2022/2023 הבקיע 10 שערים ב-14 המחזורים הראשונים של העונה. בפברואר 2023 קיבל אזרחות רוסית. הוא הוכתר למלך השערים של העונה אחרי שהבקיע 23 שערים.
שיעור מולדת (סדרת סרטים)
שלוש אצבעות ביד ימין (2001)
דוביק, פנסיונר, מנסר לעצמו שלוש אצבעות בנגריית החובבים שלו. עופרה, רעייתו הנאמנה, ממהרת לקחת אותו לבית החולים, אך בחדר המיון מסתבר שהיא שכחה את הצידנית, עם האצבעות הכרותות, במכונית. כשעופרה יוצאת למגרש החניה להביא את הצידנית, היא נדהמת לראות את מכוניתה מתרחקת. היא מזנקת למונית מזדמנת ופותחת עם הנהגת משולחת הפה במרדף אחרי האצבעות. סרט מסע משעשע על זוגיות, נישואין ואהבה.
עבדי השם (2002)
פרסים ופסטיבלים: פרס התסריט בפסטיבל הקולנוע ירושלים, 2002; הוקרן בפסטיבל הסרטים בקאן במסגרת הקטגוריה "השבועיים של הבמאים" ובעשרות פסטיבלים בינלאומיים.
מסעות ג'יימס בארץ הקודש (2003)
בימוי: רענן אלכסנדרוביץ, תסריט: רענן אלכסנדרוביץ וסמי דואניס
צמה
חבלים, כבלים ושרוכים
פעולת הקליעה יוצרת חבל עבה וחזק יותר מהחוטים הבודדים מהם הוא עשוי. בחבלים קלועים משתמשים בטיפוס הרים ובשיט, כיוון שבשל חוזקם הם יכולים לשאת עומס ומשקל רב.
איסכנקנתוס
איסכנקנתוס (שם מדעי: Ischnacanthus) הוא סוג נכחד של חולייתן שהיה קרוב לדגי הגרם המודרניים שהתקיים באירופה שבין הסילור לדבון והשתייך למחלקה הקדומה אקנתודים.
האיסכנקנתוס התגלה לראשונה ב-1861 ליד העיירה "Forfar" שבסקוטלנד ותואר באותה שנה בידי החוקר Egerton, שגם צירף אותו למשפחה Ischnacanthidae. באותה תקופה הדג שהתגלה התקיים באגם מקומי שהוקף בהרי געש, מה שמרמז שסוג זה התקיים במים מתוקים.
קוסיי טאני
קריירת מועדונים
טאני גדל במחלקות הנוער של TSK סנבוקו SC וגמבה אוסקה. בשנת 2018 החל לשחק בקבוצת המילואים של המועדון.
סנא פרח-בשארה
יצירתה
הפסלים שיוצרת סנא הם מודולריות. היא עובדת על מספר אלמנטים במקביל, וכל חלק עומד בפני עצמו וביחד הם יוצרים שלם. מבחינתה הצופה הוא חלק מהפסל. פרח-בשארה אומרת כי "חשוב לי שהצופה בפסליי יחווה את התנועה והזרימה האצורים והנאגרים בתוך הפסל."
המיצב 48' שהוצג בתערוכה "צעקה שקטה" בגלריה לאמנות אום אל-פחם, הוא חוליה נוספת ברצף עשייתה האמנותית של פרח־בשארה. מקורו בפסל קטן שיצרה לפני שנים לא - מעטות, שצורתו המתומצתת והצנועה, ביטאה כאב כלוא ומושתק. ההחלטה לראות בו כעת אב-טיפוס המשכפל את עצמו היא תוצאה של חשבון נפש ותהליך פנימי ממושך, שהבשילו לאמירה ברורה הנוקטת מהלך אמיץ ומעמידה במרכז את מה שאין מדברים בו, את מה שמסתירים ומפחדים מפניו, בדמותן של נשים שאיבדו את מאפייניהן הגופניים הנשיים והמיניים והפכו לרוחות רפאים.
שיטת מרסגליה
בעייתיות
שיטה זו מהירה יותר משיטת בוקס-מולר בגלל שכאן אין שימוש בפונקציות טריגונומטריות וזאת למרות שזורקים כ-21% מהמקרים בשלב השני. בשיטה זו עדיין יש שימוש בשורש שצורך זמן חישוב ארוך, ולכן במהלך השנים יצרו שיטות חדשות כגון שיטת זיגורט, שבהן אין שימוש בפונקציות הדורשות זמן חישוב רב.
נקמתו של איציק פינקלשטיין
עלילה
העלילה עוקבת אחר איציק פינקלשטיין (משה איבגי), רווק בן 40 המתגורר עם אמו, שלא הגיע לשום הישג בחייו. ניסיונו היחיד להצליח מגיע כאשר הוא מייבא עשרות אלפי מחזיקי מפתחות בדמותו של נזיר שבלחיצה על ראשו מתגלה איבר מינו. לאחר כישלון העסק איציק נגלה לגודל כישלונו ולאובדן משמעות חייו. לילה אחד הופך מחזיק המפתחות לנזיר דמיוני (אסטבן גוטפריד). הנזיר הוא שליח נקם והוא מסביר לאיציק כי אינו אשם במצבו אלא האנשים אשר שיקרו לו וקבעו לו את דרכיו. בעזרת הנזיר יוצא פינקלשטיין למסע נקמה באנשים האחראים לכישלונו.
Nine
Nine (בעברית: תשע) הוא סרט מיוזיקל אמריקאי, שבוים על ידי רוב מארשל על פי תסריטו של אנתוני מינגלה שנפטר במהלך הצילומים.
אל (אל כנעני)
במקרא
לפי אחת ההבנות, ישנו מקום נוסף בתנ"ך שמוזכר בו "אל" הכנעני. לאחר מלחמת ארבעת המלכים, מסופר שמלכיצדק מלך העיר שלם (שמזוהה כמלך הכנעני של ירושלים), שגם מוזכר ככהן לאל עליון (אל ועלין שם כפול כפי שהם מופיעים בכתובת סוג'ין - הדעות חלוקות אם מדובר באלילים שונים או אליל אחד), מוציא לחם ויין לאברהם, ומברך את אברהם ואת אל לרגל ניצחונו של אברהם במלחמה (בראשית פרק י"ד י"ח-כ"ב). ראיה אפשרית לכך שאכן מדובר באל הכנעני עולה מהשוואת דברי מלכיצדק לדברי אברהם שם: מלכיצדק אומר "בָּרוּךְ אַבְרָם לְאֵל עֶלְיוֹן, קֹנֵה שָׁמַיִם וָאָרֶץ", ואילו אברהם אומר "הֲרִמֹתִי יָדִי אֶל ה' אֵל עֶלְיוֹן, קֹנֵה שָׁמַיִם וָאָרֶץ". בעוד אברהם משתמש במילים 'אל עליון' כתואר לה', מלכיצדק משתמש בהן כשם, ומכאן נראה שמדובר באל הכנעני. (לעומת זאת, המדרש מזכיר ש"מלכי צדק מלך שלם - זה היה שם בן נח" ועל פי זה מפרשים גם כאן "כהן לאל עליון" - הכוונה שעבד את ה'.)
יחסי מקסיקו–קוסטה ריקה
סחורה
בשנת 1995 קוסטה ריקה ומקסיקו חתמו על הסכם סחר חופשי. בשנת 2017 הסחר הדו-כיווני בין שתי המדינות הסתכם ב-1.3 מיליארד דולר. היצוא העיקרי של מקסיקו לקוסטה ריקה כולל טלוויזיות, כלי רכב ואבוקדו, בעוד שהייצוא העיקרי של קוסטה ריקה אל מקסיקו כולל מעבדי מחשב ושמן דקלים.
בוא לאורווה
התסריט מבוסס על סיפור מאת קלייר בות' לוס שעברה מנצרות פרוטסטנטית לקתולית לאחר מות בתה היחידה בתאונת דרכים ב-1944. הסיפור מבוסס על מקרה אמיתי של שתי נזירות צרפתיות שהגיעו לאחר מלחמת העולם השנייה לעיירה בית לחם בקונטיקט כדי לבנות שם את מנזר רגינה לאודיס אלא שבסיפור במקום מנזר, הן בונות בית חולים לילדים.
תקציר העלילה
הוא הולך לכנסייה בה שרות הנזירות את תפילתן האחרונה לפני פינויין. הוא פוגש במרגרט וסכולסטיקה ומתברר שהן שירתו לא רחוק מהמקום ששם לחם בנורמנדיה. הן משכנעות אותו לשאת תפילה למענן והוא נמלך בדעתו ומעביר את הבניין לרשותן.
סוזומו הירסוואה
ביוגרפיה
בשנת 1989 הקליט הירסוואה אלבום סולו ראשון והמשיך להופיע עם להקת P-model עד להתפרקותה בשנת 1999. בשנת 2004 הקים את Kaku P-Model בה הוא החבר היחיד. הירסוואה הוציא במהלך השנים מספר פסקולים לסדרות וסרטי אנימה, בהם לסרטים "פפריקה", "סוכן פרנויה" ו"ברזרק".
קניון איראן
הפרות בנייה
בין הפרות הבנייה שבוצעו היו שינוי ייעודיי בניה, תוספות בנייה ואף הפרת היתר הבנייה שניתן למנהלי הפרויקט להקמת הקניון, מלבד זאת נאלצו הקבלנים והעובדים להקים מנהרת כביש חדשה שתוכל לשמש את הקניון וזאת על חשבון כביש קיים שעבר בסמוך, דבר אשר גרר ביקורת רבה.
שיר אידלסון
ביוגרפיה
בין שנת 2000 ל-2007 כיהנה בוועד המנהל של שח"ם - ארגון השחקנים בישראל.
קריירה בתיאטרון
בתיאטרון הבימה ב-2004 גילמה את הופי בהצגה "ארטון" מאת עזרא אהרון שביים רוני ניניו.
קאג'יו
ראשיתה של אסכולת הקאג'יו
במקורות ההיסטוריים קיימים חילוקי דעות לגבי שייכותם של כל אחד מהשדרים לרב-אמן כזה או אחר. לפי דעה אחת, הגיע הראשון מבין השדרים מרב-האמן הנודע נגרג'ונה. שדר זה הכיל שתי טנטרות: "סַאנְגְוָוה דיוּפָּה" ו"דנשין". כן כלולים בשדר זה תרגולים הנקראים: "גוף אשלייתי" ו"העברת המודעות" (פּהוֹוָה). השדר המיוחד השני הגיע מנקפופה וכלל טנטרה בשם "גיוּמָה צֵ'נמו" (סנסקריט: מַהַמָאיָה)וכן תרגול בשם "חלימה מודעת" (טיבטית: מִי-לָם). השדר השלישי הגיע מלוואפה ומכיל את טנטרת "דֵמְצ'וֹק" (סנסקריט: צַ'קְרַסַמְוָוארָה) ואת תרגול ה"אור בהיר" (טיבטית: אוֹסֶל). את השדר הרביעי העבירה קהָנדרוֹ קאלפָּה זאנְגמוּת, והוא מכיל טנטרה הידועה בשם "גֵ'פָּה דורג'ה" (סנסקריט: הֵוַואג'רה) ותרגול בשם "חום פנימי" (טיבטית: "טוּמוֹ").
שמונה השושלות המשניות
לעיתים מקשה חלוקתן של השושלות לארבע "עיקריות" ולשמונה "משניות", בהבנת ההיסטוריה ומידת ההשפעה של השושלות. למשל: שושלת השאנגפה קאג'יו התהוותה לפני תקופתו של גמפופה, ולכן אינה נכללת בסיווג המסורתי של השושלות; ושושלת אחרת – רצ'ונג קאג'יו – נוסדה על ידי עמיתו של גמפופה, רצ'ונג דורג'ה דראקפה.
תרי ותרי
הסבר צדדי הספק
לעדים נתנה התורה את התוקף הראייתי החזק ביותר, וקבעה ש"עַל פִּי שְׁנֵי עֵדִים אוֹ עַל פִּי שְׁלֹשָׁה עֵדִים יָקוּם דָּבָר". אך בתלמוד התעוררה שאלה מה הדין במצב בו שני זוגות עדים טוענים בבית הדין טענות סותרות? מצב זה מכונה "תרי ותרי" (בארמית "שניים ושניים"). להלכה נפסק כי דין כזה נחשב לספק, ויש להחמיר.
הראשונים נחלקו האם מצב כזה נחשב לספק מדאורייתא או לספק מדרבנן. התוספות פוסקים כי ספק של תרי ותרי הוא ספק מדרבנן אך הם קבעו באיסורים שיש להחמיר מספק ובדינים משפטיים, בהם חומרא לזה היא קולא לזה, לא החמירו חז"ל, וכיוון שמהתורה יש להעמיד את הדבר על חזקתו הראשונה, יש להשיב את הממון לבעליו הראשונים. הרשב"א, לעומתם, ועמו רבים מהראשונים, פוסקים שמדובר בספק מהתורה והוא תקף גם בספק משפטי.
רבי מתיא בן חרש
רבי מתיא בן חרש היה תנא בדור השלישי שחי במאה ה-2. נולד בארץ ישראל ולאחר מכן עבר לרומי.
אפרסק מלבה
אפרסק מֶלבָּה הוא מנת קינוח ידועה המכילה אפרסקים, גלידת וניל ומחית פטל. המנה נוצרה בשנת 1892 או 1893 על ידי השף הצרפתי אוגוסט אסקופייה במלון סבוי בלונדון לכבודה של זמרת הסופרן האוסטרלית נלי מלבה, ונקראה על שמה.
אורסולה קוצ'ינסקי
סופרת
ב-1982 הצטרפה רות ורנר לאגודת הסופרים הבינלאומית "פן אינטרנשיונל".
סיקורסקי UH-60 בלאק הוק
משפחת מנועי T700/CT7
בתקופה מאוחרת יותר, בחר צבא ארצות הברית להשתמש בדגמים מתקדמים של מנועים ממשפחה זו (701 ו-701C) למסוקים מתקדמים כמו האפאצ'י וה-UH-60L.
משפחת מנועי T700-701C
בשונה ממנועי T700, מנועי T701 מצוידים במערכת בקרה דיגיטלית חדשה הנקראת DECU (Digital Electronic Control Unit) במקום במערכת ה-ECU (Electronic Control Unit) המיושנת. מערכת זו שולטת בתפקוד המנוע השונה. בנוסף, מנועי T701 מסוגלים לספק 1900 כ"ס, בניגוד ל-T700 שמספקים 1500 כ"ס.
טייסות בלאק הוק בחיל-האוויר
בשנת 2015 נבחר דגם הסי-הוק להחליף את מסוק עטלף אשר נמצא בשירות טייסת 193.
פרידריך שילר
ילדות, הכשרה והצלחות ראשונות
בשנת 1775, עם מעבר האקדמיה מטירת Solitude למרכז שטוטגרט, החליף שילר את תחום לימודיו והחל בלימודי רפואה. במהלך תקופה זו קרא בשקידה את יצירותיהם של משוררי הסער והפרץ וכן את שיריו של קלופשטוק. באותה השנה חיבר גם את המחזה "הסטודנט מנסאו", שלא נשתמר. בשנה החולפת הופיע לראשונה בדפוס שיר משלו, "הערב" (Der Abend). שילר התעמק בכתביהם של פלוטרכוס, שייקספיר, וולטייר, רוסו וגתה. במהלך 1776 החל גם בעבודה על המחזה "השודדים", שרוח החירות מנשבת בין שורותיו. בשנת 1779 עמד בבחינות ההסמכה הרפואיות הראשונות וביקש לעזוב את האקדמיה הצבאית. רק לאחר סיום כתיבת התיזה שלו, בשנת 1780, הותר לו לעזוב את האקדמיה הצבאית, והוא כבר רופא צבאי.
מותו
מאז 1934 נושאת האוניברסיטה של ינה את שמו, אוניברסיטת פרידריך שילר.
ברית המילה (אירוע מקראי)
חלקם של אברהם וזרעו בברית
לאחר שפרט ה' את התחייבויותיו במסגרת הברית, הציג בפני אברהם את חלקו של אברהם וזרעו בברית, והוא: מילת (חיתוך) הערלה העוטה את אבר המין הזכרי. חובת המילה כוללת גם עבדים שנרכשו על ידי זרעו של אברהם מאדם שאינו מזרעו (מקנת כסף), או שנולדו לעבדים שנקנו על ידי בני אברהם (יליד בית). עונשו של מפר הברית, דהיינו שנמנע מלמול את ערלתו, הוא כרת:
מייקל רדגרייב
סר מייקל סקודמור רדגרייב (באנגלית: Michael Scudamore Redgrave; 20 במרץ 1908 - 21 במרץ 1985) היה שחקן תיאטרון וקולנוע אנגלי, במאי וסופר.
שנות השלושים
בלונדון הייתה הופעתו הראשונה הייתה ב-14 בספטמבר 1936 בתיאטרון האולד ויק, במחזה "עמל שווא של אהבה" בתפקיד פרדיננד. בעונת 1936–1937 הוא שיחק בתפקיד מר הורנר במחזה "The Country Wife", גילם את אורלנדו ב"כטוב בעיניכם", את ורבק ב"המכשפה מאדמונטון" ואת לארטס לצידו של לורנס אוליבייה כהמלט. הלהיט של העונה היה אורלנדו, ואדית אוונס כיכבה לצידו בתפקיד רוזלינד. השניים התאהבו, והוא הסביר אחר כך "אדית תמיד נוהגת להתאהב בשחקן הראשי שמשחק לצידה. בינינו זה הלך קצת יותר".
שנות השישים
ב-1965 שיחק בסרט "גבעת הגברים" בביומו של סידני לומט.
משפחתו
בשנים 1945 עד 1954 התגוררה המשפחה בצ'יזוויק מול. לפי רשומות "מי ומי בתיאטרון" ב-1981 הם התגוררו באודיהם שבהמפשייר.
קובץ יסודות וחקירות
הספר קיבל את הסכמותיהם של הרב אביגדֹר נבנצל, הרב אברהם שפירא, הרב שמחה הכהן קוק והרב זלמן נחמיה גולדברג.
הדולפינריום בתל אביב
הקמת המיזם
ההשקעה בהקמת המתחם ואבזורו נאמדה ב-135 מיליון לירות וכללה רכישת יונקים כגון דולפינים, ואריות ים, וכן כרישים ודגים נדירים. חלק מהם נלכדו בקרבת סיני וחלקם הובאו מקליפורניה. לדולפינים ולאריות הים ניתנו שמות של כוכבי התקופה בארץ.
הדולפינריום נחנך ב-21 ביוני 1980 במעמד ראש עיריית תל אביב שלמה להט. הציבור תחילה נהר בהמוניו לדולפינריום. למרות ההצלחה הכלכלית החליטו המשקיעים הדרום-אפריקאים להפסיק את הזרמת הכספים אליו לאחר שנת הפעילות הראשונה וניסו למוכרו. לטענת זולוטוב ניצלו הדרום-אפריקאים את המיזם מלכתחילה כדי לעקוף את ההגבלות שהטילה הממשלה הדרום-אפריקאית על הוצאת כספים ישירה מתחומה. הדולפינריום החליף מספר בעלים, וההצלחה הראשונית דעכה. בקיץ 1985 נבחר האמרגן מיקי פלד לשווק מחדש את המיזם. הוא החליט לשווק את המתחם כמרכז לאטרקציות בשם "חופשיאדה", והדולפינים הפכו לאטרקציה אחת מתוך רבות. במקום גם פעל אולם הופעות ובית קולנוע. חודשיים אחר כך מתו רוב הדולפינים ואריות הים, עיריית תל אביב ואגודת צער בעלי חיים קראו לסגור את המתחם.
פשיטת רגל ומכירת המתחם
בסוף שנות ה-80 יזם עיתון "העיר" שוק פשפשים במקום בערבי יום חמישי - "שוקחתן".
סטלנטיס
היסטוריה
בתחלית 2019 ביקשה קבוצת FCA להתמזג עם רנו והגיעה להסכם זמני עם החברה. עם זאת התנהגות ממשלת צרפת בההלך העסקה הוביל לביטולה, מגזין "האקונומיסט" דיווח כי "עבור FCA זו הפרעה עתידית". לחברת ניסאן היו חששות מהעסקה שמה זו תוביל להשפעת הברית שלה עם חברת רנו.
דרמוד אובריאן
קריירה
באקדמיה הוא היה תלמידו של וולטר אוסבורן. אובריאן עזב את אנטוורפן ב-1891 וחזר לפריז, שם למד באקדמיה ז'וליאן. הוא עבר ללונדון ב-1893 ולאחר מכן לדבלין ב-1901. אובריאן הוגדר כחבר באקדמיה המלכותית היברניאן ב-1906, חבר ב-1907, ולאחר מכן היה נשיא בין 1910 ל-1945. הוא מונה לחבר כבוד באקדמיה המלכותית. האקדמיה, לונדון בשנת 1912.
זרם הומבולדט
אל ניניו
כאשר מתרחשת תופעת אל ניניו (ENSO: El Niño-Southern Oscillation), זרם הומבולדט מוחלף בזרם ימי חמים, דל בחומרי מזון, הגורם להעלמות הפלנקטון, וכתוצאה מכך למוות המוני של דגי האנשובי וכל בעלי החיים התלויים בהם למחייתם. במים פושט ריח ריקבון עז והדיג נפגע קשה. מצד שני גורמת התופעה לממטרים כבדים יוצאי דופן באזורי החוף הצחיחים בדרך כלל.
תומאס מאן
פאול תומאס מאן (בגרמנית: Paul Thomas Mann; 6 ביוני 1875, ליבק, גרמניה – 12 באוגוסט 1955, ציריך, שווייץ) היה סופר, מסאי ומחזאי גרמני.
קריירה ספרותית מוקדמת
בשנת 1897 ערך מאן מסע לאיטליה, והצטרף אל אחיו, הסופר היינריך מאן, ששהה כבר ברומא, ולבסוף השתכן בוונציה. מאיטליה הביא עמו חזרה לגרמניה כתב יד עבה של רומן, שהתחיל בכתיבתו ברומא וסיים את כתיבתו במינכן כעבור שלוש שנים. בשנת 1901 פורסם הרומן, שלימים נקרא "בית בודנברוק". הרומן מגולל את קורותיהם של ארבעה דורות לבית בודנברוק – משפחה של סוחרים עשירים ורמי יחס בגרמניה של המאה ה-19. פרשת שקיעתה האיטית של המשפחה נהפכת בידיו של מאן לפרשת שקיעתו של עולם שלם – גסיסתה של הנפש האירופית, שדווקא משעה שהגיעה אל פסגת העידון הרוחני איבדה את רצון החיים.
רומן זה, שהיה לסאגה בת שבע-מאות עמודים, ביסס את מעמדו של מאן כאחד הסופרים החשובים של המאה ה-20. "בית בודנברוק" הוא רומן ריאליסטי שזכה להערכה רבה, ויש המחשיבים אותו ל"אחרון הספרים הקלאסיים". מכירותיו חסרות התקדים הציבו אותו בראש רשימת רבי המכר הגרמניים.